המכללה למינהל מציעה לימודים במסגרת קורס חשב שכר בכיר.
חשב שכר בכיר מוערך כיום כפונקציה הכרחית במקומות תעסוקה רבים: במפעלים, במשרדים לראיית חשבון ומשרדי יועצי מס. הדרישה הגוברת בשוק לחשבי שכר בכירים הניעה מהלך של הרחבת תוכנית הלימודים לקראת מבחני סיום לתואר - חשב שכר בכיר, מטעם לשכת רואי חשבון.
לימודי חשב שכר בכיר מיועדים לחשבי שכר ומנהלי חשבונות בכירים ולמעוניינים לרכוש התמחות בנושאי השכר.
הקורס נועד לרענן, לחדש ולהרחיב את הידע בתחום השכר, ללבן בעיות שכר מתקדמות העולות במסגרת העבודה והתפקיד, להקנות למשתתפים יכולת לטפל בדוחות מס הכנסה ולהכין את הלומדים לבחינה שנעשית על ידי לשכת רואי החשבון בישראל.
הכשרת חשב שכר בכיר במכללה למינהל כוללת 130 שעות לימוד עיוניות ו- 20 שעות לימוד מעשיות. בתוכנית הלימודים של קורס חשבי שכר בכירים נכללים הנושאים: דיני מס הכנסה, מדרגות מס בחישוב חודשי ובחישוב מצטבר נקודות זיכוי וסמכות הענקתן, קופות גמל, יישובי פיתוח, תרומות, הכנסות פטורות, שימוש בטפסים וטבלאות, חישוב מאוחד ונפרד, ביטוח לאומי, נכות מעבודה, תאונות עבודה, "מחלת מקצוע", ביטוח זקנה ושאירים, ביטוח זכויות עובדים בפשיטת רגל, עובדים שכירים וסוגי עובדים, העסקת קרובי משפחה, הכנסות חייבות והכנסות פטורות מתשלום, משפט העבודה ובין הדין לעבודה, יחסי עובד מעביד, חוזה עבודה, חוק גיל פרישה שווה לעובדת ולעובד, חוק חופש העיסוק, חוק עובדים זרים, ביטוח פנסיוני, מערכת הבטחת הכנסה בישראל, קרנות פנסיה, רצף זכויות והקפאת זכויות, ניתוח אלטרנטיבות ועוד.
בסיום קורס חשבי שכר נערכת בחינה עיונית ובחינה מעשית, המתקיימת במתקן המכללה למינהל, ע"י לשכת רואי חשבון. לעוברים את שתי הבחינות תוענק תעודת חשב שכר בכיר.